190 C. PLINII HIST. NAT. LIB. XXXI. 



cutis solvi , aquarum interest. Proditur certe in Creta 

 expugnato oppido , quod vocabatur Arcadia , cessasse 

 fontes , amnesque qui in eo situ multi erant : rursus con- 

 dito post sex annos emersisse , uti quaeque coepissent 

 partes coli. 



5. Terrae quoque motus profundunt, sorbentque aquas : 

 sicut circa Pheneum Arcadiae quinquies accidisse constat. 

 Sic et in Coryco monte amnis erupit, posteaque cptus 

 est coli. 111a mutatio mira, ubi causa nulla evidens ap- 

 paret : sicut in Magnesia calidas factas frigidas, salis 

 non mutato sapore. Et in Caria , ubi Neptuni templum 

 est, amnis qui fuerat ante dulcis, mutatus in salem est. 

 Et illa miraculi plena, Arethusam Syracusis fimum re- 

 dolere per Olympia : verique simile, quoniam Alpheus 

 in eam insulam sub ima maria permeet. Rhodiorum fons 

 in Chersoneso nono anno purgamenta egerit. Mutantur 

 et colores aquarum : sicut Babylone lacus aestate rubras 

 habet diebus xi. Et Borysthenes aestatis temporibus cae- 

 ruleus fertur, quamquam omnium aquarum tenuissi- 

 mus : ideoque innatans Hypani. In quo et illud mira- 

 bile , Austris flantibus superiorem Hypanim fieri. Sed 

 tenuitatis argumentum et aliud est, quod nullum hali- 

 tum, non modo nebulam emittat. Qui volunt diligentes 

 circa hoc videri , dicunt aquas graviores post brumam 

 fieri. 



